ניקאלאס מאדורא

ניקאלאַס מאַדורא מאראס (געבוירן דעם 23סטן נאוועמבער 1962) איז א  ווענעזועלער פאליטיקער וואס איז געווען דער 46סטער פרעזידענט פון ווענעזועלע זייט 2013.  ער איז געווען פריער דער וויצע פרעזידענט פון ווענעזועלע און דער אויסלאנד־מיניסטער. מאדורא איז געווארן דערווייליקער פרעזידענט נאָכן טויט פון יוגא טשאוועז . 

אום 14טן אפריל 2013, איז מאַדוראָ געווארן געוויילט פרעזידענט פון ווענעזועלע, ווען ער האט געזיגט הענריק קאפרילעס מיט א קליינער מערהייט פון  1.5% צווישן די צוויי קאַנדידאַטן.  קאַפּרילעס האט פארלאנגט אַ ווידער ציילונג, און האט אפגעזאגט אנערקענען דעם אויסקום ווי גילטיק. 

מאַדוראָ איז געבוירן געווארן דעם 23סטן נאוועמבער 1962 אין קאַראַקאַס, ווענעזועלע. זיין פאטער האט געשטאמט פון א ספרדיש־יידישער משפּחה.  ער איז געהייראט צו סיליאַ פלאָרעס. איידער מאדורא איז געווארן אַ פּאָליטיקער, איז ער געווען אַן אויטאָבוס־שאָפֿער אין קאַראַקאַס. 

ווען זיין קאדענץ ווי פרעזידענט האט געענדיגט אום 10טן יאנואר 2019 האט ער זיך באשטימט פאר א צווייטן קאדענץ. מער ווי 50 לענדער ארום דער וועלט אנערקענען נישט אז ער איז נאך פרעזידענט. 

דעם 3טן יאנואר 2026, האבן די פאראייניגטע שטאטן געלאנצירט לופט-אטאקעס אונטערן קאדן-נאמען אפעראציע אבסאלוט רעזאלוו, וואס האבן געצילט פארשידענע לאקאציעס איבער צפון ווענעזועלע, אריינגערעכנט די הויפטשטאט קאראקאס. די אפעראציע האט אויך דערנאך געכאפט און אראפגענומען ניקאלאס מאדורא אלס פרעזידענט פון ווענעזועלא. 

רעפערענצן

קאַטעגאָריע:פרעזידענטן פון ווענעזועלע
קאַטעגאָריע:לעבעדיגע מענטשן